Na temelju članka 37. točka 4. Zakona o proračunu (NN broj 87/08, 136 /12 i 15/15 ) i članka 44. Statuta općine Privlaka, (Službeni glasnik Zadarske županije broj 14/09, 14/11. i 10/13.) Općinski načelnik Općine Privlaka dana 14. studenog 2017.g. dostavlja Općinskom vijeću Općine Privlaka

**PRIJEDLOG ODLUKE**

**o izvršenju Proračuna općine Privlaka za 2018. godinu**

**I. OPĆE ODREDBE**

**Članak 1.**

 Ovom Odlukom utvrđuje se struktura prihoda i primitaka te rashoda i izdataka Proračuna općine Privlaka za 2018. godinu ( u daljnjem tekstu: Proračun), njegovo izvršenje, upravljanje financijskom i nefinancijskom imovinom, prava i obveze proračunskog korisnika i korisnika proračuna te druga pitanja u izvršenju proračuna.

**Članak 2.**

 Proračun se sastoji od Općeg i Posebnog dijela, financijskog plana proračunskog korisnika te planova razvojnih programa.

Opći dio Proračuna sadrži: Račun prihoda i rashoda, raspoloživa sredstva iz prethodne godine.

Račun prihoda i rashoda sastoji se od poreznih i neporeznih prihoda, te ostalih prihoda kojima se financiraju rashodi utvrđeni za financiranje javnih potreba Općine.

Raspoloživa sredstva iz prethodne godine čine više ostvareni prihodi i neutrošeni rashodi u prethodnoj godini.

 Posebni dio Proračuna sastoji se od Plana rashoda i izdataka proračuna i proračunskog korisnika raspoređenih u tekuće i razvojne programe za tekuću proračunsku godinu i projekcije za 2019. i 2020. godinu.

U računu financiranja prikazani su studentski krediti.

Nositelji posebnog dijela Proračuna su:

 - 001 Općinsko vijeće

- 002 Ured načelnika

- 003 Jedinstveni upravni odjel

- 004 Predškolski i osnovnoškolski odgoj

- 005 Hrvatske vode

- 007 Dječji vrtić Sabunić –proračunski korisnik

**II. IZVRŠENJE PRORAČUNA**

**Članak 3.**

 Proračunska sredstva koristiti će se samo za namjene koje su određene Proračunom. .Proračunska sredstva za korisnike Proračuna doznačuju se u skladu sa dinamikom ostvarenja proračunskih prihoda.

 Proračunski korisnik i korisnici proračuna smiju doznačena sredstva koristiti isključivo u skladu i namjenom i u visini utvrđenoj Proračunom odnosno Programima javnih potreba te u skladu s godišnjim financijskim planovima.

 **Članak 4.**

 Plaćanje preuzetih obveza po ugovorima koji dospijevaju obvezno uključiti u tekuću godinu.

Plaćanje predujma moguće je samo iznimno i to na temelju odluke Vijeća.

**Članak 5.**

 Općinski načelnik odobrava preraspodjelu sredstava na proračunskim stavkama kod proračunskih korisnika i korisnika proračuna najviše do 5% rashoda i izdataka na stavci koja se umanjuje.

**Članak 6.**

 Prihodi Proračuna ubiru se i uplaćuju u Proračun u skladu sa Zakonom i drugim propisima neovisno o prihodima planiranim u Proračunu.

**Članak 7.**

 Ako tijekom proračunske godine dođe do neusklađenosti planiranih prihoda/primitaka i rashoda/izdataka Proračuna izvršiti će se njegovo ponovno uravnoteženje, putem izmjena i dopuna.

**Članak 8.**

 Raspoloživim novčanim sredstvima na računu Proračuna upravlja Vijeće.

Novčana sredstva iz stavka 1. ovog članka mogu se oročavati u poslovne banke, poštujući načela sigurnosti i likvidnosti. Odluku o izboru banke donosi općinski načelnik.

**Članak 9.**

 U Proračunu su planirana sredstva proračunske zalihe koja se koriste za namjene propisane Zakonom i o tome odlučuje općinski načelnik. O korištenju proračunske zalihe općinski načelnik izvještava Općinsko vijeće.

**Članak 10.**

Plaćanja za rashode poslovanja planirane u Proračunu vrše se sukladno Zakonu i odlukama općinskog načelnika i Općinskog vijeća.

**Članak 11.**

Rashodi i izdaci temelje se na vjerodostojnoj knjigovodstvenoj dokumentaciji koju ovjerava općinski načelnik i osobe koje su određene i propisanim procedurama.

Nalog za isplatu iz Proračuna po pozicijama potpisuje općinski načelnik na prijedlog pročelnika Jedinstvenog upravnog odjela.

**Članak 12.**

Javna nabava provodi se sukladno Zakonu o javnoj nabavi i provodi je pročelnik Jedinstvenog upravnog odjela.

**III. PRAVA I OBVEZE**

 **PRORAČUNSKOG KORISNIKA**

 **I KORISNIKA PRORAČUNA**

**Članak 13.**

Čelnik proračunskog korisnika odgovoran je za planiranje i izvršavanje dijela Proračuna. Odgovoran je za zakonitost, svrsishodnost, učinkovitost i za ekonomično raspolaganje proračunskim sredstvima koja su planirana Proračunom i financijskim planom. Također je odgovoran za preuzimanje obveza, izdavanje naloga za plaćanje.

Proračunski korisnik dostavlja godišnji obračun svog financijskog plana do 31. siječnja tekuće godine koji se zajedno s Godišnjim obračunom proračuna općine Privlaka konsolidira i dostavlja Općinskom Vijeću do kraja travnja tekuće godine.

Prihode od donacija proračunski korisnik nije obvezan uplaćivati u Proračun Općine Privlaka, a višak prihoda koji ostvari proračunski korisnik ne vraća u Općinski proračun već ga koristi za rashode planirane u slijedećoj godini.

**Članak 14.**

Ostali korisnici proračunskih sredstava dužni su dostaviti svoja financijska izvješća o utrošenim sredstvima koja su dobili kroz tekuće donacije iz Proračuna Općine Privlaka.

**IV. PRIJELAZNE I ZAVRŠNE ODREDBE**

**Članak 15.**

Ova odluka stupa na snagu danom objave u «Službenom glasniku Zadarske županije» a primjenjuje se od 01. siječnja 2018.godine.

Klasa: 400-06/17-01/02

Ur.broj: 2198/28-02-17-1

Privlaka, 14. studenog 2017.g.

 OPĆINSKI NAČELNIK OPĆINE PRIVLAKA

 Gašpar Begonja dipl. ing.